คือผมอุ้มแมวอยู่ครับ ทีนี้มันตกใจกระโดดออกจากตัวผมเลยโดนข่วน เป็นรอยแผล มีเลือดออก แต่ว่าผมฉีดยาป้องกันพิษสุขันบ้าแบบใต้ผิวหนังไปสามเข็มเมื่อประมาณเดือนมีนา ซึ่งผมไม่แน่ใจว่าแมวตัวนั้นฉีดยาหรือยังเพราะเป็นแมวเพื่อนบ้าน ผมควรไปฉีดยากระตุ้นหรือฉีดยาแบบไหนครับ
สวัสดีค่ะ หากโดนแมวข่วนจนเกิดบาดแผลที่มีเลือดออก ย่อมมีโอกาสเสี่ยงต่อการติดเชื้อพิษสุนัขบ้าได้ แนะนำควรฉีดวัคซีนพิษสุนัขบ้าค่ะ ซึ่งหาก เคยฉีดวัคซีนป้องกันพิษสุนัขบ้าครบตามกำหนดนัดไปแล้ว 3 เข็ม เมื่อเดือน มี.ค. ก็ให้ฉีดกระตุ้นอีก 1 เข็มก็เพียงพอค่ะสำหรับบาดทะยักนั้น หากในช่วง 5 ปีที่ผ่านมา ยังไม่เคยได้รับการฉีดวัคซีนบาดทะยักกระตุ้น แนะนำควรฉีดกระตุ้นด้วยค่ะ เพราะแผลจากการโดนสัตว์กัดกรือข่วน ถือเป็นบาดแผลสกปรกค่ะส่วนบาดแผล ให้ล้างทำความสะอาดด้วยสบู่ ใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ